**„СТОЛИЧЕН АВТОТРАНСПОРТ” ЕАД**

**ДОКУМЕНТАЦИЯ**

**ЗА УЧАСТИЕ В ОТКРИТА ПРОЦЕДУРА ЗА ВЪЗЛАГАНЕ НА**

**ОБЩЕСТВЕНА ПОРЪЧКА С ПРЕДМЕТ:**

**„ИЗРАБОТКА И ДОСТАВКА НА РАБОТНО ОБЛЕКЛО ЗА НУЖДИТЕ НА РАБОТНИЦИТЕ И СЛУЖИТЕЛИТЕ НА „СТОЛИЧЕН АВТОТРАНСПОРТ” ЕАД”**

**София, 2015 г.**

**СЪДЪРЖАНИЕ**

[РАЗДЕЛ І. РЕШЕНИЕ ЗА ОТКРИВАНЕ НА ПРОЦЕДУРА ЗА ВЪЗЛАГАНЕ НА ОБЩЕСТВЕНА ПОРЪЧКА 3](#_Toc415236838)

[РАЗДЕЛ ІІ. ОБЯВЛЕНИЕ ЗА ОБЩЕСТВЕНАТА ПОРЪЧКА 4](#_Toc415236839)

[РАЗДЕЛ ІІІ. ОПИСАНИЕ НА ПРЕДМЕТА НА ОБЩЕСТВЕНАТА ПОРЪЧКА 5](#_Toc415236840)

[РАЗДЕЛ IV. ТЕХНИЧЕСКА СПЕЦИФИКАЦИЯ 6](#_Toc415236841)

[РАЗДЕЛ V. УСЛОВИЯ ЗА УЧАСТИЕ В ПРОЦЕДУРАТА 7](#_Toc415236842)

[РАЗДЕЛ VI. УКАЗАНИЯ ЗА ПОДГОТОВКА НА ОФЕРТАТА 12](#_Toc415236843)

[РАЗДЕЛ VIІ. РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ 17](#_Toc415236844)

[РАЗДЕЛ VIІІ. СКЛЮЧВАНЕ НА ДОГОВОР 21](#_Toc415236845)

[РАЗДЕЛ IХ. ДРУГИ УКАЗАНИЯ 22](#_Toc415236846)

[РАЗДЕЛ Х. ПРИЛОЖЕНИЯ 23](#_Toc415236847)

# РАЗДЕЛ І. РЕШЕНИЕ ЗА ОТКРИВАНЕ НА ПРОЦЕДУРА ЗА ВЪЗЛАГАНЕ НА ОБЩЕСТВЕНА ПОРЪЧКА

# РАЗДЕЛ ІІ. ОБЯВЛЕНИЕ ЗА ОБЩЕСТВЕНАТА ПОРЪЧКА

# РАЗДЕЛ ІІІ. ОПИСАНИЕ НА ПРЕДМЕТА НА ОБЩЕСТВЕНАТА ПОРЪЧКА

1. **Предмет на обществената поръчка**

Предмет на обществената поръчка е „Изработка и доставка на работно облекло за нуждите на работниците и служителите на „СТОЛИЧЕН АВТОТРАНСПОРТ” ЕАД”.

Изпълнението на предмета на поръчката включва дейности по изработка и доставка на работно облекло, отговарящо на изискванията на Възложителя, подробно описано в раздел IV. Техническа спецификация, а именно:

1. Работен костюм – летен (яке и полугащеризон) – 1128 бр.

2. Работен костюм – топъл (яке и полугащеризон) – 581 бр.

3. Шуба работна – сервиз и други – 94 бр.

4. Шуба – водач автобус – 1124 бр.

5. Шуба – контрольори – 14 бр.

6. Комплект облекло (панталон и трикотажна риза) – летен – 14 бр.

7. Панталон – зимен – 14 бр.

***ВАЖНО: Предметът на поръчката е включен в списъка по чл. 30 от Закона за интеграция на хората с увреждания (списъкна произвежданите и доставяни стоки, на изпълняваното строителство и на предоставяните услуги, които се възлагат на специализирани предприятия или кооперации на хора с увреждания по реда на Закона за обществените поръчки). На основание чл. 16г, ал. 1 от ЗОП настоящата поръчка е предназначена за изпълнение от специализирани предприятия или кооперации на хора с увреждания.***

1. **Прогнозна стойност на поръчката**

Прогнозната стойност на поръчката е в размер на **495 000 (четиристотин деветдесет и пет хиляди) лв.**, **без ДДС** или 594 000 (петстотин деветдесет и четири хиляди) лв., с ДДС.

В цената се включват всички разходи, свързани с качественото изпълнение на поръчката, в описаните в техническата спецификация вид и обхват, включително, но не само всички разходи за материали, изработка, опаковка, доставка, транспортни, товарно-разтоварни дейности и други разходи.

Участник, предложил цена, по-висока от прогнозната стойност, ще бъде отстранен от участие в процедурата.

1. **Място и срок за изпълнение на поръчката**

Мястото за доставка на стоката, предмет на настоящата поръчка, е франко гр. София.

Изпълнителят ще изпълни доставката на поръчаната от Възложителя стока на два етапа, както следва:

1. първа доставка – в срок от 20 (двадесет) календарни дни - летни дрехи;
2. втора доставка – в срок от 40 (четиридесет) календарни дни - зимни дрехи.

За начален момент на изпълнението се счита датата на възлагане – датата, на която Изпълнителят е получил писмената заявка на Възложителя за стоките, определени в настоящата поръчка.

# РАЗДЕЛ IV. ТЕХНИЧЕСКА СПЕЦИФИКАЦИЯ

Всички артикули, предмет на тази поръчка, в това число и мострите (образците) следва да отговарят на изискванията, описани в документацията и Техническата спецификация (Приложение № 12).

Изискванията към артикулите, в това число образците (мострите) по отношение на плата, кройките, описанието на моделите и други изисквания на Възложителя са описани в Приложение № 12.

Всички артикули, в това число и образците (мострите), следва да отговарят на следните технологични характеристики: да нямат остатъчни конци и непочистени нишки от текстил; нерегулирани шевове – хлабавост, стегнатост на бодовия ред; следи от креда, химикал, молив; усукване на подгъви, яки, капаци; разминаване в гъстотата на бода; неизгладени изделия, а участъците като яки, маншети, капаци и др. трябва да са подплатени и да са с трайна форма.

Изисквания за допълнителна маркировка на артикули - шуба контрольори и трикотажни ризи /в съответствие с техническата скица/: Машинно избродирано лого /по файл предоставен от възложителя/ с размери 8,2 см на 5,5 см в син и цикламен цвят по приблизителен пантон: синьо - 18-4051 ТР и циклама – 17-2624 ТР

Образците (мострите) на артикулите трябва да бъдат изработени в следните размери:

* За артикул 1. /Лятно работно облекло - яке и полугащеризон/, артикул 2 /Зимно работно облекло -яке и полугащеризон/ и артикул 3 /Шуба работна – сервиз и други / – 50/176
* За артикул 4 /Шуба – водач на автобус/, артикул 5 /Шуба – контрольори/, артикул 6 /Летен комплект облекло/ и артикул 7 /Зимен панталон/ в размер 52/182

# РАЗДЕЛ V. условия за участие в процедурата

1. **Общи изисквания**

Участник в настоящата процедура за възлагане на обществената поръчка може да бъде всяко българско или чуждестранно физическо или юридическо лице, както и техни обединения, отговарящи на условията, предвидени в ЗОП и в настоящата документация.

Всеки участник може да представи само една оферта. Не се допуска лице, което участва в обединение или е дало съгласие и фигурира като подизпълнител в офертата на друг участник, да предоставя самостоятелна оферта.

Представянето на оферта за участие в настоящата процедура задължава участника да приеме напълно всички изисквания и условия, посочени от Възложителя в документацията за участие, при спазване на разпоредбите на ЗОП. Поставянето на различни от тези условия и изисквания от страна на участника не ангажира Възложителя по никакъв начин.

Участник, който предвижда участието на подизпълнители при изпълнение на поръчката, следва да посочи в офертата си:

1. предвидените подизпълнители;
2. дейностите, включени в предмета на поръчката, които подизпълнителите ще изпълняват;
3. съответстващите на тези дейности дялове(в проценти) от обществената поръчка.
4. **Условия за допустимост**
   1. В съответствие с разпоредбите на чл. 47, ал. 1 и ал. 5 от ЗОП, Възложителят отстранява от участие в настоящата процедура участник, за когото е налице някое от следните обстоятелства:
5. е осъден с влязла в сила присъда, освен ако е реабилитиран, за:

* престъпление против финансовата, данъчната или осигурителната система, включително изпиране на пари, по чл. 253 – 260 от Наказателния кодекс;
* подкуп по чл. 301 – 307 от Наказателния кодекс;
* участие в организирана престъпна група по чл. 321 и 321а от Наказателния кодекс;
* престъпление против собствеността по чл. 194 – 217 от Наказателния кодекс;
* престъпление против стопанството по чл. 219 – 252 от Наказателния кодекс;

1. е обявен в несъстоятелност;
2. е в производство по ликвидация или се намира в подобна процедура съгласно националните закони и подзаконови актове;
3. има задължения по смисъла на чл. 162, ал. 2, т. 1 от Данъчно-осигурителния процесуален кодекс към държавата и/или към община, установени с влязъл в сила акт на компетентен орган, освен ако е допуснато разсрочване или отсрочване на задълженията, или има задължения за данъци или вноски за социалното осигуряване съгласно законодателството на държавата, в която участникът е установен.
4. е свързано лице (по смисъла на § 1, т. 23а от ДР на ЗОП) с Възложителя или със служители на ръководна длъжност в неговата организация
5. който е сключил договор с лице по чл. 21 или 22 от Закона за предотвратяване и установяване на конфликт на интереси.

* 1. Не може да участва в настоящата процедура и ще бъде отстранен участник, за който са налице следните обстоятелства по чл. 47, ал. 2, т. 1 и т. 5 от ЗОП, а именно:

1. който е в открито производство по несъстоятелност, или е сключил извънсъдебно споразумение с кредиторите си по смисъла на чл. 740 от Търговския закон, а в случай че участникът е чуждестранно лице – се намира в подобна процедура съгласно националните закони и подзаконови актове, включително когато неговата дейност е под разпореждане на съда, или участникът е преустановил дейността си;
2. който е осъден с влязла в сила присъда за престъпление по чл. 313 от Наказателния кодекс във връзка с провеждане на процедури за възлагане на обществени поръчки;

*Забележка:*Участник, който е чуждестранно физическо или юридическо лице, за което в държавата, в която е установено, е налице някое от обстоятелствата по т. 2.1 (под номера от 1 до 4, вкл.) и в т. 2.2, също бива отстранен от процедурата.

Участникът удостоверява липсата на обстоятелствата по т. 2.1 и т. 2.2 с една декларация (по образец – Приложение № 2.1), подписана от лицата, които го представляват. Подизпълнителите декларират липсата на обстоятелствата само по т. 2.1. В декларацията се включва и информация относно публичните регистри, в които се съдържат посочените обстоятелства, или компетентния орган, който съгласно законодателството на държавата, в която участникът е установен, е длъжен служебно да предоставя информация за тези обстоятелства на Възложителя.

Когато участник в процедурата е обединение, което не е юридическо лице, всички посочени по-горе в т. 2 обстоятелства се отнасят до всеки от участниците в обединението и подлежат на деклариране.

Участниците са длъжни в процеса на провеждане на процедурата да уведомяват Възложителя за всички настъпили промени в декларираните от тях обстоятелствата, в срок от 7 (седем) дни от настъпването им.

При подписване на договора за обществена поръчка участникът, определен за изпълнител, е длъжен да представи документи от съответните компетентни органи за удостоверяване липсата на обстоятелствата, посочени в т. 2.1 (под номера от 1 до 4, вкл.) и в т. 2.2, освен когато законодателството на държавата, в която е установен, предвижда включването на някое от тези обстоятелства в публичен безплатен регистър или предоставянето им безплатно на Възложителя.

1. **Минимални изисквания за финансово и икономическо състояние**
   1. Участникът в процедурата трябва да отговаря на следните изисквания за икономическо и финансово състояние:

* Да разполага с финансов ресурс в размер не по-малък от 240 000 (двеста и четиридесет хиляди) лв. под формата на пари в брой, свободни ликвидни средства или гарантирана неотменима кредитна линия, отпусната от банка, или под друга приемлива форма, която да гарантира наличието на финансови средства в посочения размер.

Настоящото изискване има за цел удостоверяване от страна на участника, че разполага с достатъчен финансов ресурс за осигуряването на материали, консумативи, транспорт, средства за работна заплата и граждански договори, свързаните с тях данъци и осигуровки, и всички други средства, необходими за изпълнение на предмета на поръчката.

* 1. Наличието на финансов ресурс се доказва чрез поне един от следните документи:
* Удостоверение от банка, и/или
* Годишния финансов отчет или някоя от съставните му части, когато публикуването им се изисква от законодателството на държавата, в която кандидатът или участникът е установен. Годишен финансов отчет не се изисква, ако същият е публикуван в публичен регистър в Република България и участникът посочи информация за органа, който поддържа регистъра.

Когато по обективни причини кандидатът или участникът не може да представи исканите от Възложителя документи, изброени в тази точка, той може да докаже икономическото и финансовото си състояние с всеки друг документ, който Възложителят приеме за подходящ.

В случай че участникът е чуждестранно лице, той представя еквивалентен документ, издаден съгласно законодателството на държавата, в която е установен и/или извършва дейността си.

1. **Изисквания към техническите възможности и квалификация:**
   1. В процедурата могат да участват лица, които общо за последните 3 (три) години, считано до датата на подаване на офертите в настоящата процедура, са изпълнили минимум 3 (три) доставки, които са еднакви или сходни с предмета на поръчката, всяка с обем минимум 2400 бройки. Под „сходни с предмета на поръчката” следва да се разбират дейности по изработване и доставка на униформено и/или работно облекло.

Участникът представя списък на дейности /доставки/ (по образец – Приложение № 5), в който посочва стойността, периода на изпълнение, и получателите за всяка от дейностите.

За доказване на горното изискване участникът прилага доказателства за извършените дейности /доставки/ под формата на удостоверение, издадено от получателя или от компетентен орган, или чрез посочване на публичен регистър, в който е публикувана информация за доставката/ите, в съответствие с чл. 51, ал. 4 от ЗОП.

* 1. Участникът трябва да е внедрил следния стандарт и да притежава валиден сертификат за Управление на качеството ЕN ISO 9001:2008 или еквивалентен, с минимален обхват производство и продажба на униформено и/или работно облекло.

Възложителят ще приеме еквивалентни сертификати, издадени от органи, установени в други държави членки, както и други доказателства за еквивалентни мерки за осигуряване на качеството, в съответствие с чл. 53, ал. 4 от ЗОП.

Изискването по тази точка се доказва с представяне на заверени от участника копия на описаните по-горе документи.

* 1. Участникът следва да представи образци (мостри) на всички артикули по техническата спецификация. Всяка мостра трябва да има трайно поставен етикет, обозначаващ следната информация: име на участника, състав на основния плат, размер и ръст, знаци за третиране и въздействие, както и месец и година на производство.
  2. Екип на изпълнителя

Изпълнителят следва да разполага с екип от минимум 30 лица (собствени служители на трудов или граждански договор), които да използва за качественото изпълнение на поръчката, включително лица, отговарящи за контрола на качеството на изделията, предмет на настоящата поръчка.

Участникът следва да разполага за целия срок на изпълнение на поръчката с ключови експерти, притежаващи необходимата професионална квалификация и опит, съответстващи на спецификата на поръчката, които да отговарят на следните минималните изисквания на Възложителя:

**Ключов експерт 1 - Ръководител екип**

* Образование – инженер, специалност техника и технология на текстила и облеклото или текстилна техника и технология, степен магистър или аналогична специалност (ако образованието е придобито в държава, където няма подобни специалности).
* Професионален опит – минимум 7 години опит в областта на организацията и управлението на конфекционно производство и управление на проекти в областта на производството на униформено и работно облекло във връзка с възложени поръчки.

Ключов експерт 2 – Специалист контрол на качеството

* Образование – инженер, специалност текстилна техника и технология, степен магистър или аналогична специалност (ако образованието е придобито в държава, където няма подобни специалности).
* Професионален опит – минимум 5 години опит в областта на производството на конфекция, технологично окачествяване на готова продукция, проследяване и контрол на технологичните процеси при ушиване на моделите.

*За всички ключови експерти от екипа, участникът е длъжен да представи попълнени и собственоръчно подписани от съответния експерт професионални автобиографии, съдържащи информация за професионалния опит.*

В случай че ключов експерт/експерти, посочен в списъка, не е служител/работник на участника, този експерт представя декларация за ангажираност по образец – Приложение № 10 с нотариална заверка на подписите.

Участник може да докаже съответствието си с изискванията за финансово и икономическо състояние, за технически възможности и/или квалификация с възможностите на едно или повече трети лица. В тези случаи, освен документите, определени от Възложителя, за доказване на съответните възможности, участникът представя доказателства, че при изпълнението на поръчката ще има на разположение ресурсите на третите лица.

***ВАЖНО****: Съгласно разпоредбата на чл. 16г, ал. 5, т. 1 от ЗОП определените от Възложителя критерии за подбор не се прилагат за участници, които са специализирани предприятия или кооперации на хора с увреждания, както и за обединения, в които участват само такива лица.*

1. **Гаранции**

Участникът представя гаранция за участие в процедурата за възлагане на обществената поръчка. Определеният за изпълнител участник следва да представи гаранция за изпълнение при подписване на договора.

***ВАЖНО:*** *В съответствие с чл. 59, ал. 6 от ЗОП, Възложителят не изисква гаранция за участие и гаранция за изпълнение от участници – специализирани предприятия или кооперации на хора с увреждания.*

Гаранциите се представят, по избор на участника/изпълнителя, под формата на:

* парична сума, която се внася по следната банкова сметка на Възложителя:

Банка: Общинска банка гр. София, клон „Денкоглу”

BIC: SOMBBGSF

IBAN: BG62SOMB91301010281401

като в нареждането за плащане следва да се посочи вида на гаранцията („гаранция за участие в открита процедура за възлагане на обществена поръчка” или „гаранция за изпълнение по договор за обществена поръчка”) и предмета на поръчката: „Изработка и доставка на работно облекло за нуждите на работниците и служителите на „СТОЛИЧЕН АВТОТРАНСПОРТ” ЕАД”;

* банкова гаранция – безусловна и неотменима банкова гаранция, в полза на Възложителя. Разходите по откриването на банковите гаранции са за сметка на участника/изпълнителя, като той следва да предвиди и заплати своите такси по откриване и обслужване на гаранцията така, че размерът на получената от Възложителя гаранция да не бъде по-малък от определения в настоящата процедура.

Когато участникът/изпълнителят е обединение, което не е юридическо лице, всеки от съдружниците в него може да бъде вносител на сумата по гаранцията, съответно наредител по банковата гаранция.

Възложителят освобождава гаранциите, без да дължи лихви за периода, през който средствата законно са престояли при него.

* 1. **Гаранция за участие**

Размерът на гаранцията за участие в процедурата за възлагане на обществената поръчка е **4 900 (четири хиляди и деветстотин) лв.**

Когато участникът е избрал да представи гаранцията за участие под формата на банкова гаранция, срокът на валидност следва да съвпада със срока на валидност на офертата.

Гаранциите за участие се задържат, усвояват и освобождават от Възложителя при условията и по реда на чл. 61 и 62 от ЗОП.

Участник, който не е представил документ за гаранция или е представил гаранция, която не отговаря на изискванията на Възложителя, се отстранява от участие в процедурата след изтичане на срока по чл. 68, ал. 9 от ЗОП.

* 1. **Гаранция за изпълнение**

Гаранцията за изпълнение е в размер на **3 (три) %** от стойността на поръчката.

Когато гаранцията за изпълнение се представя като банкова гаранция, тя трябва да е безусловна, неотменима, в полза на Възложителя, с възможност да бъде усвоена изцяло или на части и със срок на валидност най-малко два месеца след изтичане на крайния срок за изпълнение на договора. Текстът на гаранцията за изпълнение следва да бъде предварително съгласуван с Възложителя.

Условията и сроковете за задържане, усвояване и освобождаване на гаранцията за изпълнение се уреждат в договора за възлагане на обществената поръчка.

Договор за изпълнение на обществената поръчка не се сключва с участник, определен за изпълнител, който при подписването на договора не представи гаранция за изпълнение съгласно обявените условия.

# РАЗДЕЛ VI. УКАЗАНИЯ ЗА ПОДГОТОВКА НА ОФЕРТАТА

1. **Необходими документи**
   1. **Общи изисквания**

За участие в процедурата участникът подготвя и представя оферта, която трябва да съответства напълно на изискванията на ЗОП и указанията на Възложителя, обявени в обявлението на обществената поръчка и в настоящата документация.

Всеки участник има право да представи само една оферта, която трябва да се отнася до пълния обем на поръчката.

Офертата следва да бъде представена на адрес: гр. София, 1612, ул. „Житница” № 21, преди датата и часа, посочени в обявлението като краен срок за подаване на офертите.

Офертата се подава на български език. Когато участникът в процедурата е чуждестранно физическо или юридическо лице или обединение на чуждестранни физически и/или юридически лица, документът по чл. 56, ал. 1, т. 1 от ЗОП се представя в официален превод на български език, а останалите изискуеми документи, които са на чужд език, се представят и в превод на български език.

*Забележка: „Официален превод” е превод, извършен от преводач, който е вписан в списък на лице, което има сключен договор с Министерство на външните работи на Република България за извършване на официални преводи.*

Когато участникът в процедурата е обединение, което не е юридическо лице, документите по чл. 56, ал. 1, т. 1 т. 1, б. „а” и „б” от ЗОП се представят за всяко физическо или юридическо лице, включено в обединението.

Документите по чл. 56, ал. 1, т. 1, буква „в”, т. 4 и т. 5 от ЗОП се представят само за участниците, чрез които обединението доказва съответствието си с критериите за подбор.

Офертата се представя в запечатан непрозрачен плик от участника лично или от упълномощен от него представител на посочения от възложителя адрес или се изпраща по пощата с препоръчано писмо с обратна разписка или чрез куриерска служба.

Върху плика участникът записва „Оферта”, посочват се наименованието на поръчката, наименованието на участника, адрес и лице за кореспонденция, телефон и по възможност факс и електронен адрес.

Пликът с офертата съдържа 3 (три) отделни запечатани непрозрачни плика, върху които са поставени следните обозначения:

* **плик № 1** с надпис „Документи за подбор”
* **плик № 2** с надпис „Предложение за изпълнение на поръчката”
* **плик № 3** с надпис „Предлагана цена”

Когато за някой от изискуемите документи е определено, че може да се представи като „заверено от участника копие”, за такъв документ се счита този, при който върху копието на документа се съдържа текста „Вярно с оригинала”, поставен е собственоръчен подпис на представляващия участника.

* 1. **Съдържание на документите в плик №1 – „Документи за подбор”**

**В плик № 1 се поставят следните документи:**

* + 1. Списък на документите, съдържащи се в офертата, подписан от участника **(**оригинал, **Приложение № 1**).

В списъка се описват всички представени документи (задължителни и други по преценка на участника), включително относно подизпълнителите, ако такива се предвиждат.

* + 1. Представяне на участника, включващо и декларация по чл.47, ал.9 от ЗОП (оригинали, **Приложение № 2** и **Приложение № 2.1**).
    2. Декларация за липса на свързаност с друг участник по чл. 55, ал. 7 от ЗОП, както и за липса на обстоятелството по чл. 8, ал.8, т. 2 от ЗОП (оригинал, **Приложение № 3**).
    3. Нотариално заверено пълномощно на лицето, упълномощено да представлява участника в процедурата (в случай че участникът не се представлява от лицата, които имат право на това, съгласно документите му за регистрация),в оригинал.
    4. Договор за обединение, подписан от лицата, включени в обединението (в случай че участникът е обединение на физически и/или юридически лица) – заверено от участника копие.

В процедурата за възлагане на обществената поръчка могат да участват български или чуждестранни физически или юридически лица, включително техни обединения, които отговарят на изискванията, регламентирани от Закона за обществени поръчки и обявените от Възложителя изисквания в настоящата документация и обявлението за обществената поръчка. Всеки участник може да представи само една оферта. Едно и също физическо или юридическо лице участник в процедурата може да участва само в едно обединение. Лице, което участва в обединение или е дало съгласието си и фигурира като подизпълнител в офертата на друг участник, не може да представя самостоятелно оферта.

II.Участникът в процедурата посочва единен идентификационен код по чл. 23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата, в която кандидатът или участникът е установен, когато участникът е юридическо лице или едноличен търговец, а когато е физическо лице – копие от документ за самоличност.

III. Когато участник в процедурата е обединение, което не е юридическо лице, към офертата се представя копие на договора, с който е създадено обединението. В случай че в договора не е посочено лицето, което представлява участниците в обединението, в офертата се представя документ подписан от лицата в обединението, в който се посочва представляващият. 1.Като минимално съдържание документът задължително трябва да съдържа клаузи, които да гарантират, че: Всички членове на обединението/ консорциума са солидарно отговорни за изпълнението на договора; Всички членове на обединението/ консорциума са задължени да останат в него за целия период на изпълнение на договора, като срокът на обединението е най-малко за времето, за което поръчката ще бъде изпълнена; Разпределение на дейностите от предмета на поръчката между участниците в обединението, както и дела на всеки от участниците.

2.Договорът трябва да бъде представен от Участника в заверено копие и да отговаря на следните изисквания: Участниците в обединението трябва да определят (упълномощят) едно лице, което да представлява обединението пред трети лица; Представляващият обединението/ консорциума е упълномощен да представи офертата от името и за сметка на обединението и да сключи договор с възложителя; В документа трябва да се определи и наименованието на участника; Срокът на обединението е най-малко за времето, за което поръчката ще бъде изпълнена;

3.Не се допускат промени в състава на обединението след подаването на офертата. В случай, че участникът е обединение, което не е регистрирано като юридическо лице, всяко физическо или юридическо лице, включено в Обединението трябва да представи в Плик №1, следните документи: 1.Представяне на участника (по образец-прил. №2); 2.Декларации по чл. 47, ал. 9 от ЗОП (по образец-прил. № 2.1); 3.Доказателства за изпълнение на минималните технически изисквания към Участника се представят само за участниците, чрез които обединението доказва съответствието си с критериите за подбор;

IV.Когато се предвижда участие на подизпълнители, следните документи задължително се представят от всеки от тях: Представяне на участника (по образец-прил. №2); Декларации по чл. 47, ал. 9 от ЗОП (по образец-прил. № 2.1); Декларация от подизпълнителя (По образец-прил. № 4);

V.Не може да участва във възлагането на обществената поръчка лице, съответно Възложителят ще отстрани от участие в процедурата всеки участник, при който е налице някое от обстоятелствата по чл. 47, ал. 1, т. 1, б. "а" до "д", т. 2, т.3 и т.4 и ал. 5 от ЗОП, както и обстоятелствата по чл. 47, ал.2, т.1 и т.5 от ЗОП. Възложителят ще отстрани от участие в процедурата всеки участник, при който е налице някое от следните обстоятелства: 1. не е представен някой от необходимите документи по чл. 56 от Закона за обществените поръчки; 2. за когото са налице обстоятелствата по чл. 47, ал. 1, ал. 2 и ал. 5 от ЗОП, посочени в настоящия раздел; 3. който е представил оферта, която не отговаря на предварително обявените условия на Възложителя. 4. който е представил оферта, която не отговаря на изискванията на чл. 57, ал. 2 от Закона за обществените поръчки; 5. за когото по реда на чл. 68, ал. 11 от ЗОП е установено, че е представил невярна информация за доказване на съответствието му с обявените от възложителя критерии за подбор.

* + 1. Доказателства за икономическо и финансово състояние по чл. 50 от ЗОП.

За доказване наличието на финансовия ресурс участниците представят следните документи:

1. Удостоверение от банка, и/или
2. Годишния финансов отчет или някоя от съставните му части, когато публикуването им се изисква от законодателството на държавата, в която кандидатът или участникът е установен. Годишен финансов отчет не се изисква, ако същият е публикуван в публичен регистър в Република България и участникът посочи информация за органа, който поддържа регистъра.
   * 1. Доказателства за технически възможности.
3. Списък на доставките, които са еднакви или сходни с предмета на обществената поръчка, изпълнени през последните 3 (три) години, считано до датата на подаване на офертата, с посочване на стойностите, датите и получателите – **Приложение № 5**, заедно с доказателства за извършените доставки, съгласно чл. 51, ал. 4 от ЗОП;

Информацията, посочена в Приложение № 5 се доказва чрез удостоверения, издадени от получателите или от компетентен орган, или чрез посочване на публичен регистър, в който е публикувана информация за извършените доставки. Всеки документ, който се използва като доказателство, следва да бъде надлежно оформен с издател и да съдържа информация за: предмета на доставката; стойността на доставката; периода на изпълнение на доставката.

Когато участникът е обединение, прилага се общ списък, като в отделна колонка трябва да се посочи съответният участник в обединението, извършил конкретната доставка.

1. Декларация, подписана от участника, че за целия срок на изпълнение на поръчката ще разполага с екип, съобразен с изискванията на Възложителя в документацията, с които да гарантира качественото изпълнение на задълженията, предвидени в проекта на договор – **Приложение№ 9**.
2. декларации за ангажираност на ключовите експерти по образец – **Приложение № 10** с нотариална заверка на подписите.
3. Копие на валиден сертификат:

* ISO 9001:2008 или еквивалент, с минимален обхват производство и продажба на униформено и/или работно облекло.
  + 1. Декларация за съгласие за участие като подизпълнител (когато участникът предвижда да ползва подизпълнител), в оригинал (**Приложение № 4**).
    2. Други съотносими документи.

***ВАЖНО:*** *В съответствие с разпоредбата на чл. 16г, ал. 5 от ЗОП определените от Възложителя в настоящата документация критерии за подбор не се прилагат по отношение на участници, които са специализирани предприятия или кооперации на хора с увреждания, както и за обединения, в които участват само такива лица.Тези участници не са задължени да прилагат документите по т. 9.2.6 и т. 9.2.7, б. „а” и „е“.Участници, които са специализирани предприятия по чл. 16г, ал.1 от ЗОП, следва да представят декларация (по образец –* ***Приложение № 11****), с която декларират, че са вписани в регистъра на специализираните предприятия и кооперации на хора с увреждания, поддържан от Агенцията за хората с увреждания, или в еквивалентен регистър на държава - членка на Европейския съюз.Когато участник е посочил, че ще ползва подизпълнители, изискването за вписване в регистъра, се прилага и за посочените подизпълнители.*

* 1. **Съдържание на документите в плик № 2 – „Предложение за изпълнение на поръчката”**

**В плик № 2 се поставя:**

* + 1. Техническо предложение за изпълнение на поръчката, попълнено по образец – **Приложение № 6**, в съответствие със задължителните условия и изисквания на Възложителя, съгласно раздел ІІІ. „Описание на предмета на обществената поръчка” и раздел IV. Техническа спецификация, в оригинал.
    2. Образци (мостри) на всеки артикул от предмета на поръчката, изработени и представени съгласно изискванията на Възложителя към мострите, описани в раздел IV. Техническа спецификация.
    3. Образци от основния материал – по 1 (един) линеен метър лицев плат от всеки вид облекло, придружен със сертификат, издаден от акредитирана от ИА „БСА” изпитвателна лаборатория (АИЛ) за характеристиките на платовете на основните материали, заложени в раздел ІV. Техническа спецификация, и подпечатан от АИЛ.

Образец от допълнителния плат - гарнитура, за артикули лятно и зимно работно облекло, както и шуба работна – сервиз, да се представи 1 (един) линеен метър плат, придружен от протокол от изпитване, издаден от акредитирана от ИА „БСА” изпитвателна лаборатория (АИЛ) за съответствие на пантонния цвят на гарнитурата с изискванията, заложени в Техническата спецификация, като образецът плат-гарнитура е подпечатан от АИЛ.

*Забележка: За летен костюм (яке и полугащеризон) е достатъчно представяне на един образец от основния плат. Аналогично за зимен костюм (яке и полугащеризон) е достатъчно представяне на един образец от основния плат.*

* + 1. Валидно Копие от сертификата за акредитация на съответната лаборатория, издаден от ИА „БСА”.
    2. Други съотносими документи.
  1. **Съдържание на плик №3 – „Предлагана цена”**

**В плик № 3 се поставя** Ценово предложение, попълнено по образец – **Приложение № 7**, в оригинал.

1. **Комуникация между Възложителя и участниците**

Комуникацията между Възложителя и участниците в настоящата процедура се извършва в писмен вид.

Участникът може да представя своите писма и уведомления в деловодството на „СТОЛИЧЕН АВТОТРАНСПОРТ” ЕАД, със седалище и адрес на управление гр. София 1612, р-н Красно село, ул. „Житница” № 21.

Обменът на информация между Възложителя и участника може да се извършва по един от следните начини:

* лично – срещу подпис;
* по пощата – чрез препоръчано писмо с обратна разписка, изпратено на посочения от участника адрес;
* чрез куриерска служба;
* по факс;
* по електронен път при условията и по реда на Закона за електронния документ и електронния подпис;
* чрез комбинация от тези средства.

Възложителят е длъжен да изпраща на участниците по някой от посочените по-горе способи само документи по процедурата, за които това е изрично предвидено в ЗОП.

Възложителят публикува документацията за участие на своя Профил на купувача в интернет на адрес <http://www.sofiabus.bg/obstestveniporacki>.

# РАЗДЕЛ VIІ. РАЗГЛЕЖДАНЕ, ОЦЕНка И КЛАСИРАНЕ НА ОФЕРТИТЕ

1. **Работа на комисията**
   1. Отварянето на офертите се извършва публично. На него могат да присъстват участниците в процедурата или техни упълномощени представители, както и представители на средствата за масово осведомяване и други лица при спазване на установения режим за достъп до сградата.
   2. Комисията отваря офертите по реда на тяхното постъпване.

Когато е установена липса на документи и/или несъответствие с критериите за подбор, участникът може в съответствие с изискванията на Възложителя, посочени в обявлението, да замени представени документи или да представи нови, с които смята, че ще удовлетвори поставените от Възложителя критерии за подбор. Участниците представят на комисията съответните документи в срок от 5 (пет) работни дни от получаването на протокола.

* 1. Комисията предлага за отстраняване от процедурата и не разглежда документите в плик № 2 на участник:
* който не е представил някой от необходимите документи или информация по т. 9.2, т. 9.3 и/или т. 9.4 от настоящата документация;
* за когото са налице обстоятелства по чл. 47, ал. 1 и 5 от ЗОП (т. 5.1 от настоящата документация) и посочените от Възложителя обстоятелства по чл. 47, ал. 2 от ЗОП (т. 5.2 от настоящата документация);
* който е представил оферта, която не отговаря на предварително обявените условия на Възложителя;
* който е представил оферта, която не отговаря на изискванията на чл. 57, ал. 2 от ЗОП;
* за когото по реда на чл. 68, ал. 11 от ЗОП е установено, че е представил невярна информация за доказване на съответствието му с обявените от Възложителя критерии за подбор.

Комисията разглежда предложенията в плик № 2 за установяване на съответствието им с изискванията на Възложителя.

Комисията предлага за отстраняване участник, който с техническото си предложение е представил образци на изработените работни облекла, които имат съществени несъответствия с Техническата спецификация на Възложителя.

„Съществено несъответствие” с Техническата спецификация е налице, когато за който и да е образец (мостра) е налице едно от следните несъответствия:

* несъответствие на плата на основния материал с изискванията на възложителя, посочени в Техническата спецификация.
* липсващ хастар;
* подплата, зашита заедно с шевовете на джобовете;
* разшита подплата;
* незатворен подгъв;
* дефекти в текстилния материал – петна, дупки, бримки, и/или разнотоние;
* липсващи или неработещи копчета, ципове и/или катарами.

## Наличието на дори едно „съществено несъответствие” в мострата на един от артикулите е основание за отстраняване на участника.

***ВАЖНО:*** *В случай че оферта са подали едно или повече специализирани предприятия или кооперации на хора с увреждания, вписани в регистъра на специализираните предприятия и кооперации на хора с увреждания, поддържан от Агенцията за хората с увреждания (или в еквивалентен регистър на държава - членка на Европейския съюз), и/или техни обединения, и офертите им отговарят на изискванията на възложителя, посочени в документацията, включително в Техническата спецификация, офертите на останалите участници не се разглеждат и оценяват.*

* 1. Комисията извършва оценяването на офертите на допуснатите участници по всички показатели, различни от цената. Методиката за определяне на комплексна оценка е подробно описана в Раздел VII, т. 5 от настоящата документация.
  2. Плик № 3, съдържащ ценовото предложение на участник, чиято оферта не отговаря на изискванията на Възложителя, не се отваря.

Отварянето на ценовите оферти се извършва публично при условията на чл. 68, ал. 3 от ЗОП. Часът и мястото на отварянето на ценовите предложения се публикуват в Профила на купувача не по-късно от два работни дни преди датата на отварянето.

Комисията разглежда, оценява и класира допуснатите оферти по степента на съответствие с предварително обявените от Възложителя условия. Резултатите от работата на комисията, в т.ч. списък на отстранените участници (заедно с мотивите за това), резултатите от разглеждането и оценяването на допуснатите оферти, както и класирането на участниците, се записват в протокол, който се предоставя на Възложителя.

1. **Критерии за оценяване и изчисляване на комплексна оценка**
   1. **Критерий за оценка**

Класирането на офертите се извършва по низходящ ред на получената комплексна оценка, като на първо място се класира офертата с най-висока оценка. Участникът, класиран от комисията на първо място, се предлага за изпълнител на обществената поръчка.

Показатели, относителната им тежест и принцип на методиката за определяне на комплексната оценка на офертите:

* Критерий за оценка – „Икономически най-изгодна оферта”.
* Общата (комплексна) оценка за всяка оферта се определя като сума от точките, получени по отделните показатели. След това всяка оферта получава комплексна оценка, изразена в точки по следната формула:

**К комплексно = К1 + K2,**

където:

К1 - показател Цена

К2 - показател Техническо предложение

Максимален общ брой точки (К комплексно), които участникът може да получи от заложените показатели е 100 т.

* 1. **Изчисляване на комплексната оценка**

## Критерият „Икономически най-изгодна оферта” включва следните показатели, въз основа на които ще бъдат оценявани офертите:

* + 1. **К1 – предлагана цена за изпълнение**

## При оценка на този показател, участникът, предложил най-ниската цена получава максималните точки – 60 за този показател. За всеки следващ участник (n-ти пореден участник), показателят се изчислява по следната формула:

## К1n = , където:

## К1n е броят точки, които получава n-тия участник за показателя „Цена”

## Цmin е най-ниската предложена цена

## Ц(n total) е цената предложена от n-тия участник

## К2 – техническо предложение

## Максималният брой точки – 40 по този показател – получава всеки участник, който е предложил образци (мостри), които отговарят напълно на критериите на Възложителя. За всяко несъответствие с изискванията, описани в Техническата спецификация, което не представлява „съществено несъответствие” по смисъла даден в Раздел VII, т. 4.3 от тази документация, се намаляват по 2 (две) точки от максимално възможните 40 точки.

## Забележка: Наличието на съществено несъответствие е основание за отстраняване на участника.

## Този показател се изчислява въз основа на съответствието на предложените образци (мостри) с изискванията към:

* кройката,
* спомагателните материали,
* допълнителна маркировка (за продуктите, за които има такива изисквания)
* всички други изисквания, посочени в Техническата спецификация.

## За да оцени този показател, комисията сравнява получените образци (мостри) с изискванията на Техническата спецификация, като за всяко несъответствие отнема по 2 точки, както следва:

* Работен костюм – летен /яке и полугащеризон/ - до максимум 8 точки.
* Работен костюм – топъл /яке и гащеризон/ - до максимум 8 точки.
* Шуба – водач автобус – до максимум 4 точки.
* Шуба – контрольори – до максимум 4 точки.
* Шуба работна – сервиз и други – до максимум 4 точки.
* Панталон – зимен – до максимум 4 точки.
* Панталон – летен – до максимум 4 точки.
* Трикотажна риза – лятна – до максимум 4 точки.

## Могат да се отнемат общо максимум от 40 точки, които са предвидени за този показател. Точките по този показател не могат да бъдат отрицателно число.

## За изискванията, съответствието с които не може да бъде установено с обикновен оглед на мострите, комисията по своя преценка може да предостави мострите за изследване в акредитирана изпитателна лаборатория (АИЛ) за установяване на характеристиките на мострите с изискванията на възложителя заложени в документацията, в т.ч. в Техническата спецификация.

1. **Класиране на офертите и обявяване на решението на Възложителя**

Възложителят издава мотивирано решение, с което обявява класирането на участниците, съответно участника, определен за изпълнител на поръчката. Възложителят публикува решението в Профила на купувача заедно с протокола на комисията при условията на чл. 22б, ал. 3 от ЗОП и в същия ден изпраща решението на участниците в процедурата.

# РАЗДЕЛ VIІІ. СКЛЮЧВАНЕ НА ДОГОВОР

Договорът за обществена поръчка се сключва с участника, определен за изпълнител в резултат на проведената процедура, който преди подписването му е длъжен да представи:

1. документ за внесена/учредена гаранция за изпълнение в посочения от Възложителя в настоящата документация размер и при обявените условия;
2. документи от компетентните органи за удостоверяване липсата на обстоятелствата по чл. 47, ал.1, т. 1-4 и ал. 2, т. 1 и т. 5 от ЗОП (оригинал или заверено копие), освен когато законодателството на държавата, в която е установен, предвижда включването на някое от тези обстоятелства в публичен безплатен регистър или предоставянето им безплатно на Възложителя.

Договор за обществена поръчка не се сключва с участник, определен за изпълнител, който при подписване на договора не изпълни задължението си да представи горепосочените документи.

Възложителят се задължава да сключи договор, който съответства на приложения в документацията проект на договор, допълнен с всички предложения от офертата на участника, определен за изпълнител.

Възложителят сключва договора в едномесечен срок след влизане в сила на решението за определяне на изпълнител, но не по-рано от 14 (четиринадесет) дни от уведомяването на заинтересованите участници за решението за определяне на изпълнител.

Когато в офертата на участника, определен за изпълнител е посочено, че той ще ползва подизпълнител/и, след сключване на договора за обществена поръчка, изпълнителят сключва договор/и за подизпълнение с обявения с офертата подизпълнител/и.Сключването на договор за подизпълнение не освобождава изпълнителя от отговорността му за изпълнение на договора за обществена поръчка.

В срок до 3 (три) дни от сключването на договор за подизпълнение или на допълнително споразумение към него, или на договор, с който се заменя посочен в офертата подизпълнител, изпълнителят изпраща оригинален екземпляр от тях на Възложителя, заедно с доказателства, че не са нарушени забраните по чл. 45а, ал. 2 от ЗОП.

# РАЗДЕЛ IХ. ДРУГИ УКАЗАНИЯ

За въпроси, свързани с провеждането на процедурата и подготовката на офертите от участниците, които не са разгледани в документацията, се прилагат разпоредбите на Закона за обществените поръчки и подзаконовите нормативни актове по прилагането му.

# РАЗДЕЛ Х. ПРИЛОЖЕНИЯ

Списък на приложенията към настоящата документация:

1. **Приложение № 1** – Списък на документите;
2. **Приложение № 2** – Представяне на участник;
3. **Приложение № 2.1** – Декларация по чл. 47, ал. 9 от ЗОП;
4. **Приложение № 3** – Декларация по за липса на свързаност с друг участник по чл. 55, ал. 7 от ЗОП, както и за липса на обстоятелство по чл. 8, ал. 8, т. 2 от ЗОП;
5. **Приложение № 4** – Декларация за съгласие за участие като подизпълнител;
6. **Приложение № 5**– Доказателства за технически възможности;
7. **Приложение № 6** – Техническо приложение;
8. **Приложение № 7** – Ценово предложение;
9. **Приложение № 8** – Проект на договор;
10. **Приложение № 9** – Декларация – списък на екипа, който участникът ще използва при изпълнение на поръчката;
11. **Приложение № 10** –Декларация за ангажираност на експерт;
12. **Приложение № 11** – Декларация по чл.16г от ЗОП;
13. **Приложение № 12 –** Техническа спецификация.